**Idegenforgalmi adó**

**Ügyleírás:**

**Adókötelezettség terheli azt a magánszemélyt, aki nem állandó lakosként az önkormányzat illetékességi területén legalább egy vendégéjszakát eltölt, és az adómentesség feltételeinek nem felel meg.**

A**z adó alapja a megkezdett vendégéjszakák száma, az adó mértéke személyenként és vendégéjszakánként 300 forint.**

**Adómentes a helyi rendelet alapján a 70.életévet betöltött magánszemély számára a vendégéjszaka. Az adóbeszedésre kötelezett köteles az adó alapjának és összegének megállapítására alkalmas nyilvántartást vezetni, illetve a mentességeket is jogcímenként nyilvántartani.**

**Illetékesség:  
A h**elyi adóügyben, települési adóügyben annak a helyi önkormányzatnak az adóhatósága jár el első fokon, amelyik a helyi adót, települési adót bevezette.

**Szükséges okiratok:**

Az adó beszedésére, bevallására, és az önkormányzati adóhatóság felé történő befizetésre, illetőleg a figyelembe vett adómentesség igazolására, az adóbeszedésre kötelezett (a szálláshely-szolgáltató) köteles.

Ha törvény nem írja elő az adóbeszedésre kötelezett személyes eljárását, helyette törvényes képviselője, vagy az általa, illetve törvényes képviselője által meghatalmazott személy is eljárhat. Jogi személy törvényes képviselőjének eljárása személyes eljárásnak minősül

Az adóbeszedésre kötelezettnek az idegenforgalmi adóról a tárgyhónapot követő hónap tizenötödik napjáig kell adóbevallását benyújtania.

Az elektronikus ügyintézésre kötelezett ügyfelek a bevallást joghatás kiváltására alkalmas módon az önkormányzati adóhatóság által rendszeresített nyomtatvány elektronikus úton történő megküldésével tehetik meg. Az elektronikus ügyintézésre nem kötelezett ügyfelek papír alapon is benyújthatják a bevallást.

**Fizetési kötelezettség:**

**Az adóbeszedésre kötelezett az általa beszedett, vagy beszedni elmulasztott idegenforgalmi adót az adóbevallás benyújtására nyitva álló határnapig fizeti meg.**

**Idegenforgalmi adó számla: 12052705-00179277-01400008**

Felhívjuk szíves figyelmüket, hogy átutalás indításakor kérjük a **közlemény rovatba az adóazonosító, illetve az adószám feltüntetését az egyértelmű könyvelési beazonosításhoz.**

**Határidők:**

Az adóbeszedésre kötelezettnek az idegenforgalmi adóról a tárgyhónapot követő hónap tizenötödik napjáig kell adóbevallást benyújtani. Az adóbeszedésre kötelezett az általa beszedett, vagy beszedni elmulasztott idegenforgalmi adót az adóbevallás benyújtására nyitva álló határnapig fizeti meg pótlékmentesen.

**Ügyintézés helye, ügyintéző, ügyitézés elérhetősége és rendje:**

Földesi Polgármesteri Hivatal

4177 Földes Karácsony Sándor tér 5. 3-as számú iroda

Nagy Edina-adóügyi előadó

E-mail: nagy.edina@foldes.hu

Tel.szám: 06 54 531-000

Ügyfélfogadási rend:

Hétfő: 08.00-12.00, 13.00-16.30

Kedd-Szerda: 08.00-12.00

Csütörtök: nincs

Péntek: 08.00-10.00

**Ügyintézés határideje:**

Az ügyintézési határidő 30 nap, amelyet az adóhatóság vezetője egy alkalommal – indokolás mellett – 30 nappal meghosszabbíthat. Az ügyintézési határidő a kérelemnek az adóhatósághoz történő megérkezését követő napon kezdődik. Az ügyintézési határidőbe nem számít be a hiánypótlásra és a tényállás tisztázásához szükséges adatok közlésére irányuló felhívástól az annak teljesítéséig terjedő idő. Ha a határidő utolsó napja olyan nap, amelyen az adóhatóságnál   
  
**Kötelezettségmulasztás:**

Az adóhatóság a kötelezettségek megszegése miatt a természetes személy adózót kettőszázezer forintig, nem természetes személy adózót ötszázezer forintig terjedő mulasztási bírsággal sújthatja. A kötelezettség megszegésének minősül a kötelezettség hibás, hiányos, valótlan adattartalommal történő, vagy késedelmes teljesítése, illetve teljesítésének elmulasztása.

**Alkalmazott jogszabályok:**

[2017. évi CL. törvény az adózás rendjéről](https://njt.hu/jogszabaly/2017-150-00-00)

[2017. évi CLI. törvény az adóigazgatási rendtartásról](https://njt.hu/jogszabaly/2017-151-00-00)

[465/2017. (XII. 28.) Korm. rendelet az adóigazgatási eljárás részletszabályairól](https://njt.hu/eli/v01/R/2017/Korm/465)

[1990. évi C. törvény a helyi adókról](http://njt.hu/cgi_bin/njt_doc.cgi?docid=13571)

[2015. évi CCXXII. törvény az elektronikus ügyintézés és a bizalmi szolgáltatások általános szabályairól](http://njt.hu/cgi_bin/njt_doc.cgi?docid=193173)

[1990. évi XCIII. törvény az illetékekről](http://njt.hu/cgi_bin/njt_doc.cgi?docid=13511)

**Földes Nagyközség Önkormányzata Képviselő-testületének 24/2013. (XI.29) önkormányzati rendelete a helyi idegenforgalmi adóról**  <https://or.njt.hu/onkormanyzati-rendelet/520122>

**Kapcsolódó dokumentumok, nyomtatványok, útmutatók, hirdetmények:**

Bevallás az idegenforgalmi adóról *(Elérhető a letölthető nyomtatványok között)*

Bejelentkezés, változásbejelentés iparűzési adóban, idegenforgalmi adóban *(Elérhető a letölthető nyomtatványok között)*

A nyomtatványok elérhetők az önkormányzati elektronikus ügyintézés helyszínén, az E-Önkormányzati portálon is az alábbi linken: <https://ohp-20.asp.lgov.hu/nyitolap>